**Likumprojekta „Par nekustamā īpašuma „Kaktiņi” daļu Lēdmanes pagastā, Lielvārdes novadā atsavināšanu sabiedrības vajadzībām - valsts autoceļa E22 posma Rīga (Tīnūži)-Koknese rekonstrukcijas projekta īstenošanai” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot valsts autoceļa E22 posma Rīga (Tīnūži)-Koknese rekonstrukcijas projektu (posms 5,12.-40,6.km) (turpmāk- projekts), nepieciešams no nekustamā īpašuma īpašnieces – Ilzes Spilas atsavināt nekustamā īpašuma „Kaktiņi” (nekustamā īpašuma kadastra Nr. 7464 001 0013) sastāvā esošās zemes vienības (zemes vienības kadastra apzīmējums 7464 001 0013) daļu 0,71 ha un daļu 0,25 ha platībā - Lēdmanes pagastā, Lielvārdes novadā.Valsts autoceļa E22 posma Rīga (Tīnūži)–Koknese rekonstrukcijas projekts tiek realizēts no valsts budžeta apakšprogrammas 61.08.00 Kohēzijas fonda (KF) finansētie ierobežotās atlases VAS „Latvijas Valsts ceļi” realizētie projekti (2007-2013)” līdzekļiem.Projekta konceptuālā nepieciešamība apstiprināta ar 2007.gada 11.oktobra Ministru kabineta rīkojumu Nr.632 „Par darbības programmas „Infrastruktūra un pakalpojumi” projektu”. Projekta finansiālais ieguldījums apstiprināts ar 2010.gada 17.jūnija Eiropas Komisijas lēmumu Nr.CCI2009LV161PR002.Nekustamais īpašums „Kaktiņi” (nekustamā īpašuma kadastra Nr. 7464 001 0013) ir reģistrēts Ogres rajona tiesas zemesgrāmatu nodaļas Lēdmanes pagasta zemesgrāmatas nodalījumā Nr.52.Nekustamajam īpašumam „Kaktiņi” (nekustamā īpašuma kadastra Nr. 7464 001 0013) saskaņā ar Likuma 10.panta pirmo daļu un Ministru kabineta 2014.gada 25.augusta rīkojumu Nr.445 „Par nekustamo īpašumu pirkšanu valsts autoceļa E22 posma Rīga (Tīnūži)-Koknese rekonstrukcijas projekta īstenošanai” (turpmāk – rīkojums Nr.445) zemesgrāmatā ir ierakstīta aizlieguma atzīme – aizliegums atsavināt un apgrūtināt nekustamo īpašumu. Aizliegums noteikts par labu Latvijas valstij Latvijas Republikas Satiksmes ministrijas personā.Nekustamā īpašuma „Kaktiņi” (nekustamā īpašuma kadastra Nr. 7464 001 0013) zemes vienībai ar kadastra apzīmējumu 7464 001 0013, no kuras tiek atdalītas atsavināmās daļas 0,71 ha platībā un 0,25 ha platībā, ir noteikts apgrūtinājums (saskaņā ar Zemesgrāmatas datiem un Nekustamā īpašuma valsts kadastra informācijas sistēmas datiem) – Aiviekstes upes ūdens aizsardzības piekrastes josla – 0,80 km.Rekonstrukcijai nepieciešamā nekustamā īpašuma daļa 0,71 ha platībā un papildus atsavināmā daļa 0,25 ha platībā nav reģistrētas Nekustamā īpašuma valsts kadastra informācijas sistēmā kā atsevišķas zemes vienības, jo nekustamā īpašuma īpašniece nav piekritusi parakstīt zemes robežu uzmērīšanas dokumentus. Platība ir uzmērīta precīza. Pēc autoceļa izbūvei nepieciešamās zemes vienības daļas atdalīšanas no nekustamā īpašuma „Kaktiņi” (nekustamā īpašuma kadastra Nr. 7464 001 0013) sastāvā esošās zemes vienības (zemes vienības kadastra apzīmējums 7464 001 0013) jaunizveidotā īpašuma daļa 0,4 ha platībā (zemes ierīcības projektā noteiktā platība) teritorijas, izvietojuma, konfigurācijas, apgrūtinājumu un nepietiekamās platības dēļ nav izmantojama atbilstoši Lielvārdes novada domes 2009.gada 26.augusta saistošo noteikumu Nr.3 „Par Lielvārdes novada teritorijas plānojumu” sastāvā esošajos Lēdmanes pagasta teritorijas izmantošanas un apbūves noteikumos paredzētajai plānotajai (atļautajai) izmantošanai. Atsavināšanas procesa gaitā, veicot uzmērīšanu, precizēta papildus atsavināmās zemes vienības daļas platība un tā noteikta 0,25 ha. Līdz ar to saskaņā ar Likuma 6.panta pirmajā daļā noteikto tika nolemts papildus atsavināt daļu 0,25 ha platībā. Minēto apliecina arī Lielvārdes novada pašvaldības 2013.gada 21.maija atzinums Nr.LNP/7-17/13/1393.Likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pamatojoties uz Likuma 9.pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija:* ar 2014.gada 2.jūnija lēmumu Nr.03-14/2304 apstiprināja nekustamā īpašuma „Kaktiņi” (nekustamā īpašuma kadastra Nr. 7464 001 0013) sastāvā esošās zemes vienības (zemes vienības kadastra apzīmējums 7464 001 0013) daļas 0,71 ha platībā un daļas 0,25 ha platībā taisnīgas atlīdzības apmēru, nosakot to EUR 9105,53, tai skaitā:
	1. EUR 6390,00 (viena kvadrātmetra cena 0,90 EUR) un ar to saistītā mežaudze EUR 142,83 - zemes vienības daļai 0,71 ha platībā;
	2. EUR 2500,00 (viena kvadrātmetra cena 1,00 EUR) un ar to saistītā mežaudze EUR 72,70 - zemes vienības daļai 0,25 ha platībā.

Pēc rīkojuma Nr.445 pieņemšanas valsts akciju sabiedrība „Latvijas Valsts ceļi” (turpmāk – LVC) 2014.gada 27.augustā saskaņā ar Likuma 11.pantā noteikto nosūtīja nekustamā īpašuma īpašniecei paziņojumu Nr. 3/2/3563 ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienota rīkojuma Nr.445 izdruka, pirkuma līguma projekts un zemes vienības ar kadastra apzīmējumu 7476 001 0013 sadales skice. Pēc minētā paziņojuma saņemšanas nekustamā īpašuma īpašniece izteica piedāvājumu mainīt atsavināmās nekustamā īpašuma daļas. Papildus nekustamā īpašuma īpašniece norādīja, ka nekustamā īpašuma īpašniece ir panākusi ar Ogres novada pašvaldību vienošanos par iespējamo nekustamo īpašumu maiņu. LVC 2014.gada 17.septembrī nosūtīja Ogres novada pašvaldībai vēstuli ar lūgumu sniegt informāciju par minēto vienošanos. Ogres novada pašvaldība savā atbildē norādīja, ka nekāda vienošanās ar Ilzi Spilu par nekustamo īpašumu maiņu nav noslēgta un nevar tikt noslēgta, jo saskaņā ar likuma „Par pašvaldībām” 14.panta pirmās daļas 2.punktu pašvaldība iegūt īpašumā nekustamo mantu ir tiesīga tikai pašvaldības funkciju izpildei, bet Ogres novada pašvaldības funkciju izpildei nekustamais īpašums, kas atrodas Lielvārdes novada teritorijā, nav nepieciešams. Pēc Ogres novada pašvaldības vēstules saņemšanas LVC 2014.gada 13.oktobrī nosūtīja nekustamā īpašuma īpašniecei skaidrojumu par minēto situāciju un atkārtotu lūgumu noslēgt pirkuma līgumu. Atbilde uz 2014.gada 13.oktobra vēstuli nav saņemta.LVC kopš atsavināšanas procesa uzsākšanas brīža vairākkārtīgi (24.10.2012 LVC vēstule Nr. 3.2/3274, 31.01.2013 LVC vēstule Nr. 3.2/384, 03.09.2013 LVC vēstule Nr. 3.2/3045, 03.03.2014 LVC vēstule Nr. 3.2/803, 27.08.2014. LVC vēstule Nr. 3.2/3563 un 13.10.2014 LVC vēstule Nr. 3.2/4153) ir vērsušies pie nekustamā īpašuma īpašnieka, skaidrojot atsavināšanas procesu, skaidrojot pretenzijas, kas radās no nekustamā īpašuma īpašnieka puses un veicot visas nepieciešamās darbības, lai noslēgtu vienošanos par nekustamā īpašuma atsavināšanu. Ņemot vērā, ka Likumā noteiktajā termiņā nekustamā īpašuma īpašniece nav sniegusi atbildi uz nosūtīto atsavināšanas paziņojumu un līgums par nekustamā īpašuma labprātīgu atsavināšanu nav noslēgts, ir izpildīti Likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma „Kaktiņi” (nekustamā īpašuma kadastra Nr. 7464 001 0013) īpašniecei pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētā nekustamā īpašuma daļas ir nepieciešamas īpašu sabiedrības interešu un publisku mērķu sasniegšanai – transporta infrastruktūras būvniecībai, kas nodrošinās satiksmes kustības drošību un efektīvu kopējo transporta plūsmu valsts galveno autoceļu tīklā Rietumu-Austrumu koridorā.Ar valsts autoceļa E22 posma Rīga (Tīnūži)-Koknese rekonstrukcijas projektu (posms 5,12.-40,6.km) paredzēts rekonstruēt valsts autoceļa P80 Tīnūži – Koknese posmu no Tīnūžiem līdz autoceļam P32, savienojot to ar valsts autoceļu A6, līdz ar to atslogojot valsts autoceļu A6. Autoceļa P80 Tīnūži – Koknese satiksmes intensitāte katru gadu turpina pieaugt. Projekta ietvaros paredzēts likvidēt vienlīmeņa pieslēgumus, nodrošinot nokļūšanu uz autoceļu tikai pa divlīmeņu satiksmes mezgliem.Nekustamā īpašuma "Kaktiņi" (nekustamā īpašuma kadastra Nr.74640010013) daļa 0,71 ha platībā nepieciešama blakusceļa izbūvei, lai varētu slēgt divus esošus pieslēgumus valsts autoceļam E22, tādējādi realizējot būvprojektā paredzēto un uzlabojot satiksmes drošību, kā arī nodrošinot Lēdmanes pagasta iekšējo satiksmi (t.sk. Lēdmanes pagasta skolas autobusa satiksmi). Iespēja izmainīt blakusceļa izvietojumu tā, lai tas neskartu nekustamo īpašumu „Kaktiņi” (nekustamā īpašuma kadastra Nr. 7464 001 0013) ir vērtēta, un tika konstatēts, ka tas prasītu tehniski sarežģītākus un apjomīgākus risinājumus, un ievērojami sadārdzinātu projekta izmaksas.Šobrīd projektā paredzētais blakusceļa novietojums krustosies ar autoceļu P80, izmantojot esošo tilta pār Aviekstes upi caurbrauktuvi, nodrošinot šim ceļam arī citus atbilstošus apstākļus (savietojamību ar jau 2013.gadā līdz nekustamā īpašuma “Kaktiņi” robežām izbūvēto blakusceļa posmu, piemērotu reljefu un grunts apstākļus).Ņemot vērā iepriekš minēto, kā arī valsts autoceļa E22 posma Rīga (Tīnūži)–Koknese rekonstrukcijas projekta nozīmību, nepieciešams iegūt īpašumā minētās nekustamā īpašuma "Kaktiņi" (nekustamā īpašuma kadastra Nr.7464 001 0013) daļas, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Nekustamā īpašuma "Kaktiņi" (nekustamā īpašuma kadastra Nr.7464 001 0013) daļas pēc likumprojekta spēkā stāšanās normatīvajos aktos noteiktajā kārtībā tiks ierakstītas zemesgrāmatā uz valsts vārda Satiksmes ministrijas personā.Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi īpašniecei atlīdzību saskaņā ar Likuma 29.panta pirmajā daļā minēto līgumu vai, ja tāds netiks noslēgts, samaksājusi noteikto atlīdzību Likuma 30.pantā noteiktajā apmērā vai noguldījusi atlīdzību bankas kontā Likuma 33.pantā noteiktajā kārtībā. Saskaņā ar Likuma 27.panta pirmajā un otrajā daļā noteikto īpašniecei ir tiesības apstrīdēt Satiksmes ministrijas noteikto atlīdzības apmēru. Normatīvajos aktos noteiktajā kārtībā īpašniecei ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar nekustamā īpašuma atsavināšanu un ierakstīšanu zemesgrāmatā, tiks segti no valsts budžetā 2015.gadam Satiksmes ministrijas budžeta apakšprogrammas 61.08.00. „Kohēzijas fonda (KF) finansētie ierobežotās atlases VAS „Latvijas Valsts ceļi” realizētie projekti (2007-2013)” projekta „E22 posma Rīga (Tīnūži)–Koknese būvniecība” īstenošanai paredzētajiem līdzekļiem.Ja nekustamie īpašumi līdz 2015.gada 1.jūlijam netiks atsavināti, tad pēc minētā datuma izdevumi, kas saistīti ar nekustamo īpašumu atsavināšanu un ierakstīšanu zemesgrāmatā, tiks segti valsts budžetā Satiksmes ministrijas budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs A. Matīss

Vīza: Valsts sekretārs K. Ozoliņš

02.03.2015. 10:05

1869

V.Putāns

67028149, varis.putans@lvceli.lv